CELEX: 52021DP0035
Language: sl
Date: 2021-02-09 00:00:00
Title: Sklep Evropskega parlamenta, da ne nasprotuje delegirani uredbi Komisije z dne 27. januarja 2021 o spremembi Delegirane uredbe Komisije (EU) 2020/884 o odstopanju od Delegirane uredbe (EU) 2017/891 glede sektorja sadja in zelenjave in Delegirane uredbe (EU) 2016/1149 glede vinskega sektorja za leto 2020 v zvezi s pandemijo COVID-19 ter spremembi Delegirane uredbe (EU) 2016/1149 (C(2021)00371 – 2021/2530(DEA))

17.11.2021   
            
            
               SL
            
            
               Uradni list Evropske unije
            
            
               C 465/176
            
         
      P9_TA(2021)0035
      Nenasprotovanje delegiranemu aktu: sektor sadja in zelenjave ter vinski sektor
      Sklep Evropskega parlamenta, da ne nasprotuje delegirani uredbi Komisije z dne 27. januarja 2021 o spremembi Delegirane uredbe Komisije (EU) 2020/884 o odstopanju od Delegirane uredbe (EU) 2017/891 glede sektorja sadja in zelenjave in Delegirane uredbe (EU) 2016/1149 glede vinskega sektorja za leto 2020 v zvezi s pandemijo COVID-19 ter spremembi Delegirane uredbe (EU) 2016/1149 (C(2021)00371 – 2021/2530(DEA))
      (2021/C 465/22)
      
         Evropski parlament,
      
                  —
               
               
                  ob upoštevanju delegirane uredbe Komisije (C(2021)00371),
               
            
                  —
               
               
                  ob upoštevanju pisma Odbora za kmetijstvo in razvoj podeželja predsedniku konference predsednikov odborov z dne 2. februarja 2021,
               
            
                  —
               
               
                  ob upoštevanju člena 290 Pogodbe o delovanju Evropske unije,
               
            
                  —
               
               
                  ob upoštevanju Uredbe (EU) št. 1306/2013 Evropskega parlamenta in Sveta (1) in zlasti členov 62(1), 64(6) in 115(5),
               
            
                  —
               
               
                  ob upoštevanju Uredbe (EU) št. 1308/2013 Evropskega parlamenta in Sveta (2) in zlasti člena 53(b) in (h) ter člena 227(5),
               
            
                  —
               
               
                  ob upoštevanju člena 111(6) Poslovnika,
               
            
                  —
               
               
                  ob upoštevanju priporočila za sklep Odbora za kmetijstvo in razvoj podeželja,
               
            
                  —
               
               
                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 9. februarja 2021,
               
            
                  A.
               
               
                  ker se vse države članice in kmetje v državah članicah zaradi izjemno hudih motenj na trgu in vse težjih razmer v vinskem sektorju, ki so posledica uvedbe uvoznih dajatev v ZDA leta 2019 za vino iz Unije, ter zaradi omejevalnih ukrepov, ki jih države po vsem svetu sprejemajo v odgovor na pandemijo COVID-19, srečujejo s težavami pri načrtovanju, izvajanju in izvrševanju dejavnosti v okviru podpornih programov v vinskem sektorju iz členov 39 do 54 Uredbe (EU) št. 1308/2013;
               
            
                  B.
               
               
                  ker je Komisija glede na edinstven splet okoliščin 4. maja 2020 v Delegirani uredbi Komisije (EU) 2020/884 (3) sprejela določbe, ki omogočajo prožnost in odstopanje od delegiranih uredb, ki se uporabljajo za vinski sektor;
               
            
                  C.
               
               
                  ker kljub koristnosti teh ukrepov v vinskem sektorju ni bilo mogoče ponovno vzpostaviti ravnovesja med ponudbo in povpraševanjem ter se zaradi sedanje pandemije tudi ne pričakuje, da bo to na kratki do srednji rok mogoče;
               
            
                  D.
               
               
                  ker je Komisija predlagala, da se veljavnost ukrepov iz Delegirane uredbe (EU) 2020/884 podaljša še za proračunsko leto 2021, saj naj bi se pandemija nadaljevala večji del finančnega leta 2021;
               
            
                  E.
               
               
                  ker je hitra uveljavitev nadaljnje prožnosti in odstopanj bistvena, da bi lahko učinkovito in uspešno reševali težave pri izvajanju programov pomoči v vinskem sektorju, preprečili nadaljnje gospodarske izgube, uredili razmere na trgu in odpravili motnje v delovanju dobavnih verig v omenjenem sektorju;
               
            
               
                  1.
               
               
                  izjavlja, da ne nasprotuje delegirani uredbi;
               
            
               
                  2.
               
               
                  naroči svojemu predsedniku, naj ta sklep posreduje Svetu in Komisiji.
               
            
         (1)  Uredba (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L 347, 20.12.2013, str. 549).
      
         (2)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in o razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).
      
         (3)  Delegirana uredba Komisije (EU) 2020/884 z dne 4. maja 2020 o odstopanju od Delegirane uredbe (EU) 2017/891 glede sektorja sadja in zelenjave in Delegirane uredbe (EU) 2016/1149 glede vinskega sektorja za leto 2020 v zvezi s pandemijo COVID-19 (UL L 205, 29.6.2020, str. 1).